
Chwi sy'n meddu eich golygon, 
Er gwel'd dyfnion bethau Duw, 
Gwel'd y maesydd teg yn gwenu, 
Dail y llwyni'n hardd eu lliw; 
O! tosturiwch wrth gydwladwr 
Sydd yn agos bod yn ddall, 
Ac yn methu gwel'd gwrthddrychau, 
Na deall liiw oddiwrth y llall. >^ 


Mi fum gynt yn gwel'd fel chwithau, 
Rhyfeddodau'r ddaear faith, 
Gwel'd yr haul pan godai'r boreu 


Megys cawr, yn myn'd i'w daith; 

Gwel'd y lloer a ser y nefoedd 
Fry yn lluoedd uwch fy mhen, 
Ond yn awr 'rwy'n methu'u gweled, 
Mae fy llygaid dan y llen. 


Gwelwn gynt ymgadw'n hollol 
O grafangau'r blaidd a'r ddraig, 
A phan fyddai'r llew yn rhuo, 
Ffown am loches yn y graig; . 
Ond 'nol imi golli 'ngolwg, 
Nid yw'n gwybod ffordd i ffoi, 
Pan yn meddwl myn'd oddiwrthynt, 
Tuag atynt 'rwyf yn troi. 


'Rwyf yn clywed swn y daran, 

Ond yn methu gwel'd y mellt, 
Clywaf fod yr haul yn codi, 

Ond nis gwelai'r wawr trwy'r dellt; 
Clywed am ryw bethau rhyfedd 

Yn tramwyo o fan i'r llall, 
Ond myfi yn methu'u gweled, 

Gwael yw cyflwr cantwr dall. 


Mae fy nghorff yn iach a gwrol, 
' A'm haelodau'n rymus oll, 
Y cyneddfau heb un methiant, 
Ond y golwg sydd ar goll ; 

Methu gwel'd sy'n gwneyd im' riddfan 
Yn wr trïan trwy bob tref, 

Ond ymdrechaf fod yn foddlon 
I ragluniaeth Ior y nef, 


Chwi sy'n medru darllen llyfrau, 
Minau'n gorphwys ar y clyw, 
Rhaid i eraill ddarllen imi 
Wir a grasol eiriau Duw ; 
Nid yw'n gweddu imi rwgnach, 
Ond mi ro'wn feddianau'r byd 
Am ail-feddu fy ngolygon, 
Byddent imi'n drysor drud. 


Bum yn gweithio yn Morganwg 
Flwyddi meithion heb lesgau, 

Yn-Nghyfarthfa ac yn Dowlais, 
Ac yn Nghweithiau Penycae ; 

Yno'r tan a daegai i'm llygaid, 
Analluog es at waith, 

Ac yn awr 'rwy'n gorfod crwydro 
Fel pererin ar ei daith. 


Penycae! mae'th enw'n anwyl, 
Tair-av-ddeg-ar-ugain mlwydd 

Y bum yno wrth fy ngorchwyl, 
Ac yn ddedwydd yn fy swydd, 






























a 


“Nilfais yno aur ac arian, 
Colli 'ngolwg yn 'run lle,. 

Eto'th garu wnaf yn wresog 
Tra bwy'n teithio is y ne” 


Pleser mawr oedd codi'r boreu 
At fy ngorchwyl wrth y tân, 
Dilyn wrtho Byd yr hwyrnos 
Oedd yn well na chann can ; 
Ond aeth heibio'r dyddiau hyny, 
Rhaid ymdrechu'n awr fel hyn, 
A _A chyn caffael torth o fara 
Î Rhaid yw teithio bro a bryn. 


Gwraig a phlant a ymddibyna. 
Am eu bara yn ddiball, 

Ac edrychant am gynalia>th 
Trwy ymdrechion canwr dall ; 

Myned i bob ffair a marchnad, 
Teithio'r hollwlad raid yn siwr, 

Dyma dynged William Bowen,. 
O! tosturiwch wrth y gwr. 








E. Rees, Argraffydd, Ystalyfera. 


